
Acte necesare – Certificat de stadiu fizic al execuției
Atestarea stadiului fizic al lucrărilor (de ex. pentru creditul bancar).
Notă: Certificatul de atestare a stadiului de execuție e emis de primărie (structura de urbanism), dar Legea 169/2026 nu stabilește actele de depus: lista e cea a biroului, de confirmat cu primăria. Recepția pe stadiu fizic și conținutul procesului-verbal: art. 527 alin. (6), (7) și (9).
	Nr.
	Actul
	Detalii și format
	Cine îl dă
	Situația
	Temei (Legea 169/2026)

	1
	Autorizația de construire emisă și proiectul autorizat (vizat „spre neschimbare”)
	A.C. cu toate anexele; proiectul (D.T.) vizat de primărie. Format: PDF, JPG, JPEG, PNG, DWG, DXF, ZIP.
	Beneficiar
	Recomandat
	–

	2
	Procesul-verbal de recepție pe stadiu fizic / de constatare a stadiului, dacă există
	Semnat de beneficiar, executant și dirigintele de șantier. Format: PDF, JPG, JPEG, PNG.
	Beneficiar / constructor
	Dacă există
	art. 527 alin. (6), (7) și (9)

	3
	Fotografii din șantier (stadiul lucrărilor, zona modificării)
	JPG clar, cu vedere de ansamblu și detalii. Format: JPG, JPEG, PNG, PDF, ZIP.
	Beneficiar / constructor
	Recomandat
	–

	4
	Extras de carte funciară pentru informare
	PDF original de pe epay.ancpi.ro, emis de cel mult 30 de zile. Format: PDF.
	Cadastrist / beneficiar
	Recomandat
	–

	5
	Proiectul tehnic de execuție (PT + DE) după care se lucrează
	PDF semnat; DWG dacă există. Format: PDF, DWG, DXF, ZIP.
	Beneficiar / constructor
	Dacă există
	–

	6
	Acte de identitate ale proprietarilor
	Poză clară, ca document. Format: PDF, JPG, JPEG, PNG.
	Beneficiar
	Pentru cerere
	–


Date de comunicat la încărcare:
– Nr. dosar (doar la completări; la prima trimitere îl alocă biroul)
– Beneficiar (proprietar)
– Amplasament
– Nr. cadastral (dacă există)
– Numele, telefonul și adresa de e-mail ale celui care trimite
– Nr. autorizației de construire (obligatoriu)
– Data autorizației de construire (obligatoriu)
– Construcțiile vizate (obligatoriu)
– Stadiul fizic actual al lucrărilor (obligatoriu)
– Pentru ce e certificatul
Cum se citește tabelul
Obligatoriu: cerut de Legea 169/2026 la articolul din ultima coloană; la operațiunile cadastrale și notificări, și actele fără care programul biroului nu poate întocmi documentația.
Obligatoriu (cerință a biroului): cerut de practica biroului pentru această lucrare, NU de lege; de aceea nu are temei legal în ultima coloană.
Recomandat: necesar pentru lucrare (expertul / proiectantul îl folosește), dar fără obligație legală expresă.
Dacă e cazul / Dacă există: se trimite numai dacă situația o cere sau dacă documentul există.
Pentru cerere / La depunere: necesar la depunerea cererii la primărie.
Cum trimiteți documentele. 1) Recomandat: pe regularizare.ro/colaboratori.html, cardul „STD” → „Încarcă documente”. Nu aveți nevoie de cont Google și nici de număr de dosar: îl alocă biroul la primire și vi-l trimite pe e-mail, împreună cu actele care mai lipsesc. Puneți toate fișierele într-o singură zonă, în orice ordine. 2) Dacă pagina nu se poate folosi: pe e-mail la office.buildlogic@gmail.com sau pe WhatsApp la 0749 015 114, cu numele beneficiarului, amplasamentul și tipul lucrării în mesaj. Maximum 20 MB pe fișier; extrasul de carte funciară doar PDF original de pe epay.ancpi.ro; pozele din WhatsApp se trimit ca DOCUMENT. Completări la un dosar deja deschis: scrieți la „Mențiuni” „completare dosar <numărul primit pe e-mail>” sau „completare la dosarul <numele beneficiarului>”.
Fișă actualizată la 14.11.2026 din catalogul paginii de încărcare. Temeiurile se referă la Legea nr. 169/2026 (M. Of. nr. 661/10.08.2026).
